google/wiki40b huggingface dataset:
.Mac

.Mac  er programvare/medlemskap laget av Apple. Det er tett knyttet til OS X. Den 9. juli 2008 ble .Mac erstattet med tjenesten MobileMe, en lignende tjeneste med utvidet funksjonalitet, og alle eksisterende .Mac-kunder ble automatisk flyttet over til MobileMe uten ekstra kostnader.

Webgalleri

Med Webgalleri kan du eksportere bilder rett fra iPhoto og Aperture til ditt domene hos Apple.

Hjemmeside

Enkel publisering med iWeb

IMAP-e-post

Man får en adresse som slutter på @mac.com

iDisk

Med iDisk kan du lagre filer opp mot Apples server, du har 10 GB lagringsplass

Sikkerhetskopiering

Sikkerhetskopier filene dine opp mot Apples servere
Tante Pose

Handling

Midt i julestria melder den upopulære søsteren til sorenskriver Bals, Blanca, også kalt «Tante Pose», sin ankomst til Balsgården. Sorenskriveren frykter at besøket vil medføre betydelige komplikasjoner, og frykten viser seg å være berettiget. Fra første øyeblikk blir det etablert krigstilstand mellom Tante Pose og sorenskriverens svigerfar, barnas populære bestefar. Den gamle jomfruen gjør livet surt både for den ene og den andre i familien. Det blir mange forviklinger, og det løser seg ikke før julekvelden er omme.

Krigen kom i veien

Innspillingen skulle vise seg å bli mer komplisert enn planlagt, for midt under opptakene i 1940 ble Norge invadert av Tyskland. Det lyktes imidlertid filmselskapet å få samlet skuespillerne og å gjenoppta innspillingen på filmstudioet på Jar. Studioet ble lydisolert, slik at opptakene ikke skulle bli forstyrret av flydur. Filmselskapet ordnet også et bomberom på stedet.
Tante Pose har gått flerfoldige ganger på norsk fjernsyn i jula. Den ble sendt første gang i romjula 1970, og også TV 2 har sendt filmen flere ganger på 1990-tallet og utover 2000-tallet.
Jacques Tati

Bakgrunn og karriere

Jacques Tatis far var russisk, hans mor nederlandsk, men Jacques vokste opp i Frankrike. Som liten var han interessert i sport, spesielt rugby, senere ble det sykling. Tati ble imidlertid pantomime-kunstner, og begynte å lage komiske kortfilmer med seg selv i hovedrollen på 1930-tallet. I 1947 kom kortfilmen L'École des facteurs som regnes som en forstudie til spillefilmen Jour de Fête (Fest i byen) året etter. I denne filmen spiller Tati en landsbypostmann. Figuren ble meget populær, men Tati brukte ham ikke igjen i flere filmer. 
Tati ble mest kjent for den lett åndsfraværende Monsieur Hulot, karakteristisk fremstilt med hatten på skrå, pipe, paraply og et merkelig ganglag. Denne figuren opptrådte første gang i Feriesabotøren fra 1953. I 1958 kom Min forunderlige onkel som ble belønt med en Oscar-pris i Hollywood som årets beste utenlandske film. 
Tati skrev manus, regisserte og spilte hovedrollen i de fleste av filmene sine. Dessuten klipte og produserte han flere av filmene selv. Tati var perfeksjonist og arbeidet grundig med alle detaljer, med lyder, bevegelser og bildekomposisjoner. Det gikk derfor lang tid mellom hver film, og produksjonene ble dyre. Særlig kostbar ble Playtime fra 1967, der Tati fikk bygd opp deler av en liten by. Tati forsvarte seg med at filmsettet ikke var dyrere enn det ville ha vært å leie inn en berømt filmstjerne. En stjerne ville imidlertid sikret amerikansk distribusjon av filmen. Uten slik spredning hjalp det ikke at filmen hadde en viss suksess i Europa, og Tati måtte gå til skifteretten, der han mistet rettighetene til alle sine filmer. 
Hans siste to filmer, Trafic fra 1971 og Parade fra 1974 var lavbudsjettsproduksjoner. Trafic var den fjerde og siste Hulot-filmen og fremstiller campingbil-designer Hulots forsøk på å ta seg frem gjennom kaotisk trafikk.

Filmstil

Til tross for sin beskjedne produksjon på seks spillefilmer er Tati en av filmhistoriens mest særpregede komikere. Filmene hans har lite dialog og fremstår som lett surrealistiske. Humoren er ikke verbal og handlingsorientert som i tradisjonelle filmer, men baserer seg ofte på detaljer i bilder og lyd. Komikken veksler mellom det underfundige, barnslige og lett satiriske. Filmene viser ofte konflikten mellom det moderne, konformistiske forbrukersamfunnet og det idylliske småbylivet, en motsetning Herr Hulot betrakter med undring og forvirring.

Sidefakta

Den britiske komikeren Rowan Atkinson brukte Monsieur Hulot som en av forbildene for sin TV-figur Mr. Bean.
Grunnkretser i Stor-Elvdal kommune

Grunnkretser i Stor-Elvdal kommune er delområder og grunnkretser som seksjonerer Stor-Elvdal kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
BAFTA

Film

BAFTA sin hovedprisutdeling, kjent som British Academy Film Awards, har siden 2000 funnet sted i kinoen Odeon på Leicester Square i London. Utdelingen ble holdt i april, frem til 2002 da den ble flyttet til februar for å være før Oscar-utdelingen. Utdelingen er åpen for alle nasjonaliteter, bortsett fra kategorien beste britiske film.

Fjernsyn

British Academy Television Awards blir avholdt i mars, med en egen utdeling for de tekniske prisene i mai.

Barn

British Academy Children's Film and Television Awards ble opprettet i 1995 for å fokusere på barn.

Interaktive medier

I 1998 ble The BAFTA Interactive Entertainment Awards delt ut for første gang. Prisen skulle dekke nettsider, spill og andre multimedier. I 2003 ble prisen delt opp i to, BAFTA Interactive Awards og BAFTA Games Awards.
Chía (Cundinamarca)

Chía er en by og en kommune i Cundinamarca i Colombia, like nord for landets hovedstad Bogotá. Kommunen hadde 97 444 innbyggere i 2005. Den utgjør en del av Bogotás storbyområde. Chía er et populært utfartssted blant Bogotás innbyggere i helger og fridager.
Navnet Chía er muisca og betyr «Måne» eller «Måned».
Tour Part-Dieu

Tour Part-Dieu (tidligere Tour du Crédit Lyonnais) er en skyskraper på 42 etasjer i Lyon, Frankrike, ferdigstilt i 1977. Den 165 meter høye bygningen huser kontorer og et hotel som tilhører kjeden Radisson. Bygningen er den høyeste i Lyon og går på folkemunne under navnet blyanten (fransk: crayon). Part-Dieu er et område i Lyons 3. arrondissement, med bl.a. en jernbanestasjon og et av de største varehus i Europa.
Heartbreak High

Heartbreak High er en australsk dramaserie for ungdom som gikk på australsk TV fra 1994 til 1999. Serien handlet om elevene på Hartley High, en tøff high school i et flerkulturelt område i Sydney. Serien tok opp problemer som etniske motsetninger, mobbing og generasjonskonflikter. I de senere sesongene hadde de derimot flyttet fokus fra skoleomgivelsene og Poulos-familien, til studentenes hjem og tilholdssted – Shark Pool. Den var basert på den australske spillefilmen The Heartbreak Kid fra 1993. Serien gikk på Network Ten fra 1994 til 1996 og på ABC fra 1997 til 1999.
I Norge ble serien sendt på TVNorge fra 1995 til 1996 og på TV 2 fra 1996. Programmet gikk på ettermiddager.
Sarangesa

Utseende

Små til middelsstore (vingespenn 25-40 millimeter), bredvingede, brune smygere, ofte med noen små, hvite flekker på forvingene men uten større, hvite felter.

Levevis

Artene lever i skog, gjerne forholdsvis sterkt påvirket av menneskelig aktivitet. Man regner med at larvene stort sett lever på planter i familien Acanthaceae.

Utbredelse

De fleste av artene lever i Afrika, men det er også noen få arter i India og nabolandene.
Mrica vannkraftverk

Mrica vannkraftverk er et vannkraftverk på øya Java i Indonesia. Det har en installert produksjonskapasitet på 306-819 MW. Operatør er PT Indonesia Power.
Isabell Klein

Klubber

Isabell Nagel startet å spille håndball i TSV Schleißheim og TSV Ismaning. Fra 2003 til 2007 spilte hun for klubben HSG Bensheim/Auerbach. Siden 2007 spilte hun for Buxtehuder SV.
Dypnettet

Størrelse

Det er vanskelig å anslå den eksakte størrelsen på dypnettet fordi det er i konstant vekst, men et anslag gjort av Bright Planet, som forsker på temaet, anslår at størrelsen kan være 4000-5000 ganger større enn det søkbare nettet.
En spørreundersøkelse gjort ved Universitetet i Nordland viste at anonymitet var viktig for de spurte, men svært få hadde kjennskap til hvordan man skjuler seg på internett. Av totalt 52 personer, svarte nesten 50 % at anonymitet var viktig, og 2 stykker svarte at det ikke var viktig, men bare 2 personer hadde kjennskap til dypnettet.

Kontroverser

Siden den delen av dypnettet som omtales som det mørke nettet er uregulert, usensurert og anonymt, finner man for eksempel salg av narkotika, distribusjon av barnepornografi, leiemordkontrakter og andre høyst ulovlige tjenester tilgjengelig.
I august 2013 ble Eric Eoin Marques arrestert i Irland og siktet for å stå bak nettstedet «Freedom Hosting» på dypnettet. Nettstedet har vist seg å være den potensielt største databasen av barnepornografi hittil funnet på nettet. Forumene og kommunikasjonen på nettstedet kunne pågå uhindret fordi hele nettverket var skjult og anonymisert gjennom Tor-nettverket.
I oktober 2013 ble Ross William Ulbricht arrestert i USA og siktet for å stå bak nettstedet «Silk Road» som opererte på dypnettet. Nettstedet var en markedsplass der mesteparten av handelen var av ulovlig narkotika. Nettstedet opererte uhindret fra 2011 til arrestasjonen i 2013. Nettstedet er nå stengt.
I etterkant av stengingen av Silk Road opererer nå dypnettsteder som Black Market Reloaded og Sheep Marketplace med samme hensikt som Silk Road gjorde.
Herpesvirus

Herpesvirus er en familie DNA-virus (Herpesviridae), som kan gi opphav til flere herpesvirusinfeksjoner. Blant de mest vanlige er Varicella zoster-viruset (VZV) som forårsaker vannkopper og helvetesild, og Herpes simplex-viruset (HSV), som forårsaker oral eller genital herpes simplex. Utbrudd pleier å være hvite kviser som bærer smitten. Felles for sykdommene forårsaket av herpesvirus er at de affiserer primært hud og slimhinner, arter seg som et kraftig primærutbrudd for deretter å kunne residivere resten av livet.
Fjorden Baby!

De opprinnelige medlemmenes bakgrunn

Fire av medlemmene vokste opp i drabantbyen Loddefjord i Bergen. Tony Alexander er opprinnelig fra Fredrikstad.  
Bandnavnet Fjorden Baby! stammer fra et uttrykk i en sosialrealistisk prosatekst skrevet av dikteren «Toggi» fra Loddefjord.
Vokalist Sturle Kvilekval er barnebarn av forfatteren Nils Kvilekvål.

Inspirasjon og musikk

Bandet ble startskuddet i den nye Bergensbølgen og spiller eksperimentell rock på norsk. Inspirasjonene er mange, der sjangerblandinger og preferanser er en sentral del av musikken.  Paralleller er dratt mot punk og nyveiv som The Clash, The Aller Værste og Talking Heads.  Av andre paralleller er Manchester musikken på 80-tallet med band som Happy Mondays, New Order og The Stone Roses.

Karriere

Fjorden Baby! ble nummer to i Urørtfinalen 2009. Vinnerne  var Pony the Pirate.

Det første albumet

2. februar 2009 kom bandets debutalbum ut. Det var 5071 med Mikal Tellés Opplett-label som ga ut albumet. Distribuert av VME. Albumet inneholder 10 sanger spilt inn i Duper Studio med Yngve Sætre som produsent. Jørgen Træen mikset fire sanger mens Henrik Seip mikset en sang. Albumet ble hyllet som spennende og nyskapende rock i flere av landets ledende aviser. Albumet har også blitt stemplet som en kultklassiker blant mange journalister.
I august 2009 valgte Tony Alexander Syversen å slutte i bandet og ble erstattet av Kjetil Grimsby Haarr. Syversens siste konsert fant sted under Hovedscenen på Øyafestivalen-09.

Nytt album

På sensommeren kom første smakebit på det andre albumet – i form av en note til bandets gamle åpningslåt «Rendezvous». Det var det nye musikkmagasinet ENO som stod bak publiseringen, som resulterte i flere tolkninger som blant annet ble gjengitt i NRKs Lydverket.
Det nye albumet, Se deg rundt i rommet, ble sluppet på bandets eget plateselskap, Fjorden Biznizz, i mars 2011. Begge singlene "Rendezvous" og "Himmelen" som bandet har gitt ut har blitt radiolistet, både A- og B-listen. "Himmelen" ble kåret til årets beste låt av norske musikkjournalister i 2011. Begge hitlåtene ble laget på nyåret 2009 og fulgte opp hiten "Karoline" fra bandets første album.
Bainbridge Colby

Biografi

Colby studerte ved Williams College før han gikk videre med rettsstudier ved Columbia Law School og New York Law School (uteksaminert 1892). Han innledet deretter sin karriere som advokat i New York, hvor han også var medlem av underhuset i delstaten New Yorks lovgivende forsamling New York State Assembly i perioden 1901 til 1902. 
I 1914 stilte Colby til valg som guvernør i New York på vegne av det progressive partiet, men tapte til fordel for den republikanske James Wolcott Wadsworth, Jr. Han stilte til valg for den samme posisjonen i 1916 med støtte både fra det progressive partiet og det uavhengige partiet, men tapte også dette valget til fordel for republikanske William M. Calder. Colby ble deretter utnevnt til spesialmedarbeider for justisminister Thomas Watt Gregory for arbeid med  antitrust i 1917, og representerte siden USA i de allierte statenes konferanse i Paris samme år.
Colby tjenestegjorde som USAs utenriksminister under president Woodrow Wilson i perioden mars 1920 til mars 1921. Til forskjell fra sin forgjenger Robert Lansing støttet han presidentens politikk fullt ut. Colby var også en talsmann for Folkeforbundet. Han ville ikke erkjenne det nye kommunistiske styret i Russland etter revolusjonen i 1917, en politikk som det offisielle USA også fulgte helt til 1933. Han var partner i Wilsons advokatbyrå i perioden 1921 til 1923, og etter at han gikk av som minister fortsatte han som advokat helt til han gikk av med pensjon. Colby døde, som den siste gjenlevende fra Wilson-administrasjonen, av alderdom den 11. april 1950 i Bemus Point i New York.
Mehrheitssozialdemokratische Partei Deutschlands

Mehrheitssozialdemokratische Partei Deutschlands (MSPD), også kalt Mehrheits-SPD eller Mehrheitssozialisten, var en betegnelse på Sozialdemokratische Partei Deutschlands (SPD) mellom midten av 1917 og 1922. Det endrede navn ble benyttet for å skille dem fra Unabhängigen Sozialdemokratischen Partei (USPD). Krigsmotstanderne i SPD hadde under første verdenskrig den 8. april 1917 gjennom sin grunnleggelsesdag i Gotha brutt ut av moderpartiet (SPD) og dannet sitt eget parti, USPD.

Etter at den marxistiske Spartakusgruppen (fra november 1918 kalt Spartakusforbundet), dannet den revolusjonære fløy av USPD, sammen med andre  kommunistiske grupperinger i januar 1919, mens novemberrevolusjonen pågikk, gikk Kommunistische Partei Deutschlands (KPD) ut av USPD. Sent i 1922 var USPD nesten radert ut, og det mer moderate og reformorienterte SPD kunne vende tilbake som det ledende partiet.
Ellyes Skhiri

Landslaget

Han ble tatt ut i Tunisias tropp til VM i fotball 2018 i Russland.
Gol-Lærdal-Maristubilene Ltd.

Gol-Lærdal-Maristubilene Ltd. (GLM) var et rutebilselskap som eksisterte i tidsommet 1924 – 1982.

Historikk

Gol-Lærdal-Maristubilene hadde hovedbase i Lærdal. Selskapet ble etablert i 1924 basert på de tidligere selskapene Trygg, Lærdal Bilselskap og Gol Automobilselskap. Flere selskaper sluttet seg til seinere. Selskapets hovedrute var Lærdal-Borlaug-Gol, og veien over Hemsedalsfjellet (Borlaug – Gol) var på denne tida ikke åpen om vinteren. 
På 1970-tallet ble det videreutviklet gjennomgående bussruter i Sogn og Fjordane, og GLM sine ruter Lærdal – Gol ble samordnet med rutene til Firda Billag og Sogn Billag slik at det ble gjennomgående busser Førde – Sogndal – Lærdal – Gol i korrespondanse med tog til Oslo og Bergen. GLM ble overtatt av Sogn Billag i 1982.
Statistikken fra 1978 viser at selskapet dette året hadde 24 helårsansatte, åtte busser, fem lastebiler, to tilhengere og et annet kjøretøy.
Sist på 1980-tallet ble gjennomgangsrutene Førde – Sogndal – Lærdal – Gol forlenget til Oslo. Rutene gikk inn i Nor-Way Bussekspress og fikk navnet Sogn og Fjordane Ekspressen.
Alexander Richard Glen

Polarforskning

I mellomkrigstiden ble studentekspedisjoner til Arktis populært. Glen overtok som leder av en ekspedisjon fra University of Oxford i 1933 da den utpekte lederen hadde blitt påført frostskader under en sledetur i Canada. Året før hadde han tilbragt to måneder på Svalbard. Gruppen på 18 personer gjennomførte topografiske målinger og andre studier på Ny-Friesland, en stor halvøy på nordøstsiden av Spitsbergen. Dette var en av de minst kjente områdene på Svalbard, og selv om kysten hadde blitt utforsket av flere, hadde ingen undersøkt iskappen som dekker halvøya. Arve Staxrud var den eneste som hadde krysset Ny-Friesland da han i 1913 var på vei for å redde overlevende etter Herbert Schröder-Stanzs ekspedisjon i Sorge Bay.
I 1935–36 ledet Glen en overvintringsekspedisjon fra Oxford til Nordaustlandet. Den ti mann store gruppen var den første til å overvintre i dette området, med unntak av pelsjegere. En stasjon ble etablert i Brandy Bay og aktiviteter innen glasiologi, geologi, kartografi, biologi, samt ionisfæriske studier ble gjennomført. Etter ekspedisjonen utga han boken Under the Pole Star (1937).

Krigstjeneste

I januar 1940 ble Glen sendt til Beograd som assisterende marineattaché ved den britiske legasjonen. I mars 1941, da den 17-årige Petar II av Jugoslavia kom til makten etter et militærkupp støttet av britene, var den tyske reaksjonen massiv bombing av byen. Den britiske legasjonen forlot Beograd via Albania, Italia, Frankrike og Spania. Glen deltok senere i hemmelige operasjoner i Jugoslavia, Albania og Bulgaria.
I mai 1942 deltok Glen som liaisonoffiser i Operasjon Fritham som skulle sikre gruvene på Svalbard. Året etter deltok han i Operasjon Gearbox.

Turistindustrien

Glen deltok i et konsortium som kjøpte opp H. Clarkson & Co, som i samarbeid med flyselskapet Court Line ble en pioner i pakketurindustrien.
Glen var direktør i British European Airways og formann i British Tourist Authority fra 1969 til 1977.

Utmerkelser

For sin innsats under ekspedisjonen til Nordaustlandet i 1935–36 mottok Glen i 1942 den britiske Polar Medal. Samme år mottok han den britiske militære dekorasjonene Distinguished Service Cross, i 1945 utvidet med barre for andre gangs tildeling.
For sin innsats i Operasjon Fritham på Svalbard ble han i februar 1943 tildelt Norges høyest rangerte utmerkelse, Krigskorset.
Glen ble i 1944 tildelt St. Olavs Orden og to år senere det tsjekkoslovakiske Krigskorset.
I 1964 ble han tildelt kommandørkorset av Order of the British Empire og i 1967 ble han adlet ved å bli utnevnt til Knight Commander av samme orden. Han fikk deretter rett til å føre tiltaleformen sir foran sitt navn.

Trivia

Under andre verdenskrig jobbet Glen sammen med Ian Fleming, og han oppgis som en mulig inspirasjon til skikkelsen James Bond.
Arne (Dorset)

Historie

Navnet kommer fra saksisk earn, som betyr «hus».
Under den andre verdenskrig ble landsbyen evakuert, ettersom man bygde en falsk ammuniasjonsfabrikk som skulle trekke tyske bombefly vekk fra den britiske marinens virkelige fabrikk, Royal Naval Cordite Factory, på den andre siden av havnen i Holton Heath.
Etter krigen ble landsbyen gjenoppbygget. Det eneste eldre byggverket man finner er en liten kirke fra 1200-tallet, viet til sankt Nikolas av Myra. Kirken har ikke tårn, og den er så liten at kor og skip går i ett. De opprinnelige vinduene er bevart, og det er flott utsikt fra vinduene ved alteret.
Det meste av området rundt Arne er satt av til et fuglereservat kontrollert av Royal Society for the Protection of Birds (RSPB). En av de mest sjeldne engelske fuglene er en spurvart som finnes i reservatet, på engelsk kalles dartford warbler. På norsk kalles den vinsanger (Sylvia undata). Det finnes en natursti på sommeren, men mye av reservatet kan bare besøkes med spesiell tillatelse fra RSPB.
Defence Equipment and Support

Defence Equipment and Support (DE&S) er en etat under det britiske Forsvarsministeriet med ansvar for innkjøp og materiellstøtte til forsvaret. Etaten ble opprettet 2. april 2007 gjennom en sammenslåing av Defence Procurement Agency (DPA) og Defence Logistics Organisation (DLO). DE&S har omkring 30 000 ansatte; av disse er 23 prosent militære og 77 prosent sivile. Hovedkontoret ligger i Bristol. Etaten har et budsjett på 16 milliarder pund, som utgjør 43 prosent av forsvarsbudsjettet.
Comedero-demningen

Comedero-demningen, også kjent som Raúl J. Marsal , er en statlig eid og drevet demning med vannkraftverk i kommunen Cosalá i delstaten Sinaloa i Mexico. Kraftverket har en installert produksjonseffekt på 100 MW fordelt på to turbiner, og anlegget stod ferdigbygget i 1991.
Söndags-Nisse

Söndags-Nisse var et berømt svensk vittighetsblad som kom ut i årene 1862–1924.
Den første redaktøren var L R L Götberg. Senere redaktører var blant annet Johan Gustaf Schultz (?-1869), Frans Hodell (1870–90), Hugo Vallentin (1894(?)-1901) og Hans Zetterström ("Hasse Z") (1901–24).
Til avisens mest berømte medarbeidere hører tegneren Oskar Andersson (signaturen OA). Hans tidlige tegneserie Mannen som gör vad som faller honom in dukket regelmessig opp i Söndags-Nisse.
Den parodiske «landsortstidningen» (lokalavisa) Grönköpings Veckoblad begynte som et ensidesinnslag i Söndags-Nisse 1902 (selve stedsnavnet Grönköping hadde riktignok vært brukt i vitsetegninger i avisa helt siden 1895) og ble ei selvstendig avis i 1916.
Söndags-Nisse ble i 1924 slått sammen med Albert Engströms vittighetsblad Strix til Söndagsnisse-Strix og utkom under dette navnet til 1955.
Haga (Göteborg)

Haga er en bydel i sentrum av Göteborg. Den inngår sammen med Pustervik i primærområdet Haga, et av ni primærområder i bydelsnemndområdet Majorna-Linné. Bydelen har et areal på 31 hektar.
Haga ligger mellom Järntorget i nordvest, Hagakyrkan i nordøst og Skanstorget ved foten av Skansen Kronan i sørøst.
Husene i området var såkalte landshövdinghus. Haga var fram til 1970-tallet et bydel med lav boligstandard, bohemliv, restauranter og klubber. Omfattende riving og renovering på 1970- og 1980-tallet endret bildet. Det er noen gamle bygninger igjen, selv om de fleste ble revet. Haga er i dag et ettertraktet boligmiljø som regnes som et landemerke i Göteborg, og mange har blitt boende der.
Skraphandlerne i SVTs Albert og Herbert hadde sin virksomhet på Skolgatan i Haga, men de var oppdiktede personer.
Fiskemottak

Fiskemottak er et sted hvor yrkesfiskere kan levere fangsten (vill fisk eller andre viltlevende sjødyr, som reker og lignende,) og få oppgjør for den, altså et produksjonsanlegg for mottak av ubehandlet fisk og andre sjødyr (men ikke sjøpattedyr). Fiskemottakene ligger typisk sentralt i forhold til fiskeplassene, i ei havn med gode forhold for såvel fiskefartøyene som for videre transport ut til markedene, enten dette er med bil, tog, båt eller fly. På mottaket sorteres og veies fisken, før den sløyes og renses og eventuelt fryses ned for transport og videre behandling andre steder. 
I Norge er det Justervesenet som fører tilsyn med landets fiskemottak, som blant annet reguleres etter den såkalte landingsforskriften.
Bucoides

Utseende

Middelsstore, brunlige trebukker. Dekkvingene har markerte, utsående, rettvinklede "skuldre". Antennene er omtrent så lange som kroppen. Pronotum er trapesformet uten pigger på kantene.

Utbredelse

Artene er utbredt i Sør-Amerika (Ecuador og Brasil).
Shishapangma

Nordmenn på toppen

2007: Jarle Trå besteg toppen 10. mai 2006.
Han har foreløpig den eneste noterte norske bestigning.
Flere nordmenn har besteget vesttoppen (8008m). Først var Eirik Tryti og Olav Storli Ulvund i 1990.
Seilgarn

Seilgarn er en betegnelse for to til firegarns tauverk hvor hver enkelt tråd eller tått opprinnelig ble spunnet av fine hampfibre. Det brukes til sying av seilduk og takling av tynne liner. Seilgarn er den fineste dimensjonen som brukes til sjøs. «Garn» betyr i denne sammenhengen omtrent det samme som tråd eller hyssing. Første ledd, «seil», er et lånord fra tysk og betyr tau eller line.
Seilgarn er dessuten første trinn i fremstillingen av tauverk i det seilgarn slås til kordler. Trinnene er  garn ⇒ seilgarn ⇒ kordel.